Orange/Newark Tornadoes

**Orange Tornadoes** og **Newark Tornadoes** var to versjoner av et profesjonelt amerikansk fotballag som eksisterte fra 1887 til 1941 og fa 1958 til 1970. Laget spilte i American Amateur Football Union fra 1888 til 1895, National Football League fra 1929 til 1930, American Association fra 1936 til 1941, Atlantic Coast Football League fra 1963 til 1964 og i 1970 og Continental Football League fra 1965 til 1969. Gjennom størsteparten av lagets eksistens holdt det til i Orange i New Jersey, før det senere tilbrakte en del år i Newark i New Jersey. I lagets fem siste sesonger spilte de under navnet **Orlando Panthers**, da laget holdt til i Orlando i Florida. NFL-laget ble solgt tilbake til ligaen i oktober 1930. I løpet av de to årene i NFL hadde laget fire forskjellige hovedtrenere – Jack Depler i Orange og Jack Fish, Al McGall og Andy Salata i Newark.

## Historie
### Tidlige år
Orange Tornadoes kan spores tilbake til **Orange Athletic Club**. Orange A.C. var originalt et amatørlag som ble stiftet i 1887. Deres første kamp noensinne var et 36–0 tap mot laget fra Seton Hall University. Innen 1890-tallet ahadde laget blitt semiprofesjonelt. I 1982 trente laget om natten for å forberede seg på en kamp mot Rutgers College den 8. oktober. Orange A.C. vant kampen 22–10. I 1893 vant laget ligatittelen i American Football Union, med et sesongresultat på 8–2. I 1902, spilte Orange A.C. mot Philadelphia Phillies og Philadelphia Athletics i den første National Football League. Laget spilte også i World Series of Football samme år, i Madison Square Garden. I 1902, tapte Orange en kamp mot All-Syracuse 36–0. I 1903 returnerte de til World Series of Football hvor de spilte mot Watertown Red & Black og de fremtidige ligamestrene Franklin Athletic Club. Orange tapte 11–0 mot Watertown og 12–0 mot Franklin. De klarte å sikre en seier mot Oreo Athletic Club of Asbury Park hvor de vant 22–0.

### Før NFL
Fra 1919 til 1928 var laget et veletablert uavhengig profesjonelt lag som spilte under navnet **Orange AC Golden Tornadoes**. I løpet av perioden slo de NFLs New York Brickley Giants. De spilte også mot Frankford Yellow Jackets og Staten Island Stapletons før disse ble med i NFL, samt to av de beste uavhengige lagene på 1920-tallet, Atlantic City Roses og Millville Big Blue. I 1928 tapte laget knapt mot New York Giants og Frankford Yellow Jackets. Den 16. september 1928 tapte de 7–0 mot Giants, som i 1927 hadde vunnet ligatittelen i NFL. EN uke før hadde NFLs forrige ligamestere, Yellow Jackets, vunnet 12–0 mot Orange, bevis på at Orange spilte på et nivå som var godt nok for NFL.

Mens Golden Tornadoes spilte i Orange spilte Newark Bears i den original American Football League i 1926-sesongen. Bears spilte i Newark, men har ingen relasjon til Tornadoes-laget som senere skulle holde til der. Newark Bears ble senere kjøpt opp og en del av Staten Island Stapletons.

## 1929-sesongen

I 1929 solgte Ole Haugsrud, eier av Duluth Eskimos, sine NFL-rettigheter til Piggy Simandl, en kjøpmann og idrettspromotør fra Orange, som gav sitt lag navnet Orange Tornadoes. Laget spilte hjemmekamper i Knights of Columbus Stadium. Lagets første kamp var en målløs affære mot New York Giants den 29. september 1929. Uken etter fikk de lagets første NFL-seier da de slo Boston Bulldogs 7–0. Scoringen kom fra en kort pasning fra George Pease til Paul Longua som løp 60 yards for en touchdown. Uken etter fikk de derimot sitt første nederlag, et 7–0 tap mot ligamestrene fra 1928, Providence Steamroller. Laget sørget for et uavgjortresultat på 6–6 mot Frankford Yellow Jackets i Frankford Stadium i neste kamp, den 19. oktober 1929, og kom tilbake fra 13–0 til å vinne 19–13 mot Boston Bulldogs uken etter.

Den 29. oktober 1929 møtte Bulldogs og Tornadoes igjen, i Pottsville i Pennsylvania. Før 1929 hadde Bulldogs spilt under navnet Pottsville Maroons og kampen ble spilt foran fremdeles lojale tilhengere i Minersville Park. Denne gangen tapte Tornadoes derimot 6–0 etter et 4-yard løp fra Bostons Tony Latone. Den 3. oktober fikk de nok en målløs kamp, denne gang mot Staten Island Stapletons i Thompson Stadium. Stapletons var i nærheten av å score tre ganger, men klarte aldri å få ballen over målstreken. Tornadoes nådde derimot kun Staten Islands 20-yard linje én gang i kampen.

Orange tapte deretter en omkamp mot New York Giants 22–0 uken etter. Etter nok en målløs kamp, da mot Frankford, sikret Orange en 3–0 seier over Staten Island Stapletons etter et field goal fra Felix McCormick. Den neste kampen tapte de 26–0 mot Chicago Cardinals, hvor Cardinals under Ernie Nevers scoret 20 poeng i andre kvarter. Tornadoes avsluttet sesongen med et 10–0 tap mot Frankford. De scoret totalt 35 poeng og slapp inn 80, for et sammenlagtresultat på 3–5–4.

## 1930

Etter at laget flyttet til Newark i 1930 gikk det verre i NFL. De spilte hjemmekamper i Newark Schools Stadium. Hovedtrener Jack Depler sluttet for å kjøpet opp Dayton Triangles, som han flyttet til Brooklyn og gjorde om til Brooklyn Dodgers. Han tok også med seg de fleste spillerne fra Tornadoes’ 1929-lag. Tornadoes gikk gjennom tre forskjellige spillere i 1930-sesongen, og fikk kun én seier i -sesongen, mot Frankford Yellow Jackets.

Newark Tornadoes’ siste kamp endte opp med å bli et 34–7 tap mot New York Giants den 29. oktober 1930. De sluttet å spille i NFL etter sesongen, og rettighetene ble solgt tilbake til NFL. Ligaen beordret at rettighetene skulle selges til høyeste tilbud før 1931-sesongen, men ettersom ingen kom med bud endte laget opp med å spille som Cleveland Indians med ligaen som eiere.

I 1932-vant en eiergruppe i Boston rettighetene til et nytt NFL-lag og fikk da restene etter Newark-laget. Dette nye laget fikk navnet Boston Braves, som nå spiller som Washington Commanders. NFL ser derimot ikke på Washington som en fortsettelse av Tornadoes, på samme måte som Tornadoes ikke blir sett på som en fortsettelse av Duluth Eskimos.

## Tornadoes og Bears i American Association
Selv om NFL-laget flyttet til Newark hadde eier Edwin Simandl beholdt en aktiv organisasjon i Orange i tilfelle NFL-laget ikke klarte seg. Da Tornadoes ble oppløst flyttet han så mange av spillerne som han kunne fra Newark-laget tilbake til Orange. Dette laget spilte i en rekke forskjellige ligaer, inkludert American Association, hvor de var et av de originale medlemmene. Orange Tornadoes flyttet tilbake til Newark i 1937 og ble eventuelt kjøpt opp av Chicago Bears. Under navnet **Newark Bears** (tidligere brukt av Newark Bears i American Football League 1926) spilte laget i ligaen ut 1941-sesongen.

Laget ble ikke gjenopprettet etter andre verdenskrig; istedenfor tok George Halas restene av laget og delte det opp i **Newark Bombers** og **Akron Bears**. **Bloomfield Cardinals** erstattet begge lagene i 1947. NFL kuttet alle tilknytninger til lag som spilte i de mindre ligaene i 1948.

## Bears i ACFL og Continental League

Newark Bears var tilbake i 1963, da Atlantic Coast Football Leagues Paterson Miners (et lag som ble stiftet i 1958 under navnet Franklin Miners) flyttet til Newark og tok navnet Bears. Sol Rosen var eieren av denne utgaven av Bears. I 1965 søkte laget om å bli med i American Football League, men fikk avslag (ettersom storbyområdet New York allerede hadde to lag i Jets og NFLs Giants, som begge regnet Nord-Jersey som en del av deres marked og senere skulle flytte til New Jersey), og ble heller med i den nye Continental Football League hvor de spilte en sesong i 1965 før de flyttet til Orlando i Florida og endret navn til **Orlando Panthers**. Panthers spilte i ContFL fra 1966 til ligaen ble nedlagt i 1969; det var et av de beste lagene gjennom ligaens eksistens. Da Continental Football League bl enedlagt returnerte Bears til ACFL og spilte en sesong der i 1970. Panthers ble derimot kastet ut av ligaen etter sesongen, da eiergruppen som kjøpte laget forsøkte å gjøre budsjettkutt for å senke kostnader.

I New Jersey flyttet ACFL det tidligere Charleston Rockets til Newark i 1969, hvor de endret navn til Jersey Jays. Laget spilte fra 1969 til 1971.

## Uniformer
I 1929 eksperimenterte Orange med å bruke bokstaver istedenfor tall på trøyene; Heinie Benkert brukte for eksempel bokstaven «C» på sin uniform.

## Sesongresultater

## Referanser


## Kilder
*Pro-Football-Reference
*HickokSports.com
*Orange Athletic Club of New Jersey: Complete Football Records
*In the Same League
*Uniform Numbers of the NFL
*Discussion of Newark and Orlando in the Continental Football League fra Professional Football Researchers Association